पूर्व मुख्यमंत्री और कांग्रेस-जदएस समन्वय समिति के अध्यक्ष सिद्दरमैया ने नया पूर्ण बजट पेश करने पर गहरी आपत्ति व्यक्त करते हुए कहा कि इस कवायद की कोई जरूरत नहीं है। कांग्रेस विधायक दल के भी नेता सिद्दरमैया ने कहा कि मुख्यमंत्री के तौर पर वह कुछ महीने पहले ही बजट पेश कर चुके हैं। इसी वजह से उनकी सरकार ने चार महीने के लिए लेखानुदान लिया था जो जुलाई तक उपलब्ध होगा। लिहाजा पहले से जारी सभी कार्यक्रम और बजट में घोषित नए कार्यक्रम जारी रहेंगे। उन्होंने मुख्यमंत्री कुमारस्वामी को सलाह दी, अगर वह कुछ नई परियोजनाओं को शुरू और नए कार्यक्रमों की घोषणा करना चाहते हैं तो वह पूरक बजट पेश कर सकते हैं।